Pólska katalog žadanjow za wójnskimi reparacijemi předstajiła
Waršawa. Pólska žada sej wot Němskeje oficialnje wjace hač šěsć bilionow złotych –, to su 1,3 biliony eurow – za škody, načinjene w Druhej swětowej wójnje. Wotpowědny zakoń je sejm we Waršawje předwčerawšim, srjedu, wobzamknył. Při tym su tež zapósłancy opozicije za wotpowědne žadanja hłosowali. Cyłkownu sumu wotškódnjenja bě wot knježerstwa zasadźena komisija 300 fachowcow minjene sydom lět wuličiła. W komisiji dźěłachu stawiznarjo runje tak kaž hospodarscy fachowcy a ludowědnicy. Katalog žadanjow chcedźa w němskim přełožku po diplomatiskim puću zwjazkowemu knježerstwu w Berlinje sposrědkować.
slv_Latn szl_Latn